SİNAM

SINAM 
SINAM — Azərbaycanın aparıcı informasiya texnologiyaları şirkətlərindən biri olaraq rəqəmsal həllər yaradır. Şirkət 1994-cü ildə təsis olunmuş və fəaliyyətinin ilk illərindən etibarən dövlət idarəçiliyi, maliyyə, nəqliyyat, kənd təsərrüfatı, təhsil, səhiyyə və digər strateji sahələr üçün iri-miqyaslı rəqəmsal həllərin hazırlanması və tətbiqi ilə məşğuldur. SINAM uzunmüddətli təcrübəsi və kompleks yanaşması ilə Azərbaycanda elektron hökumət konsepsiyalarının formalaşmasına töhfə vermiş əsas özəl texnologiya şirkətlərindən biri hesab olunur.

 Ümumi məlumat 

 Təsis ili: 1994
 Baş ofis: Bakı, Azərbaycan
 Fəaliyyət sahəsi: proqram təminatı, sistem inteqrasiyası, elektron hökumət, ERP,GIS, IoT, ödəniş və analitika sistemləri
 SINAM – Software development, Integration service, Network solutions, Automation and Control, Maintenance and support sözlərinin baş hərflərindən yaranmışdır.

 Rəhbərlik 
Şirkətin təsisçisi və hal-hazırkı rəhbəri professor Elçin Əliyevdir.

 Fəaliyyət istiqamətləri 
SINAM aşağıdakı əsas istiqamətlər üzrə ixtisaslaşmışdır:

 Elektron hökumət və dövlət informasiya sistemləri
 Maliyyə, xəzinə və vergi sistemləri
 Kütləvi ödəniş sistemləri, sürətli ödəniş sistemləri
 ERP və resursların idarə olunması
 Coğrafi İnformasiya Sistemləri (GIS) və xəritə texnologiyaları
 IoT və “Smart Village” həlləri
 Analitik hesabat və Data Warehouse sistemləri
 Nəqliyyat, naviqasiya və bilet satış platformaları
 Təhsil və səhiyyə üçün rəqəmsal platformalar

 Əsas məhsul və platformalar 
SINAM tərəfindən yaradılmış və ya tətbiq olunmuş əsas həllər:

 SERP — dövlət və özəl sektor üçün ERP sistemi
 SESDA — mərkəzləşdirilmiş elektron sənəd dövriyyəsi sistemi
 ASAN Visa — Azərbaycanın elektron viza sistemi
 Biletim.az — şəhərlərarası və beynəlxalq avtobus biletlərinin onlayn satışı
 GoMap.az — elektron xəritə və turizm məlumat platforması
 SAGİS — veb əsaslı qabaqcıl coğrafi informasiya sistemi
 UNIVERS — ali təhsil müəssisələri üçün təhsil idarəetmə sistemi
 IoT Management Platform — NB-IoT və ağıllı kənd həlləri
 AniPAY / Instant Payments System — real vaxt ödəniş infrastrukturu
 Elektron Resept Sistemi — səhiyyə üçün milli e-resept platforması
 Elektron İmza Sistemi — elektron sənədlərin hüquqi etibarlı imzalanmasını təmin edən sistem
 İTAS — inteqrasiya olunmuş vergi administasiyası sistemi (Qırğızıstanda tətbiq edilib)

 İri dövlət layihələri 

 Azərbaycan Respublikası Mərkəzi Bankı üçün Data Warehouse və Ödəniş Portalları
 ASAN Visa elektron viza sistemi
 AzDATACOM milli data ötürmə şəbəkəsi (UNDP ilə birgə)
 Dövlət Sosial Müdafiə Fondu üçün Pensiya İnformasiya Sistemi
 Kənd Təsərrüfatı Nazirliyi üçün AgroGIS və Smart Village layihələri
 Azərbaycan Yerüstü Nəqliyyat Agentliyi üçün Biletim və BNAGIS

 Beynəlxalq fəaliyyət 
SINAM Gürcüstan, Qırğızıstan, İraq, Əfqanıstan və digər ölkələrdə dövlət və beynəlxalq təşkilatlar üçün layihələrin icrasında iştirak etmişdir.

 Elmi və innovativ töhfə 
Şirkətin fəaliyyəti süni intellekt, fuzzy-məntiq, böyük verilənlərin analizi, IoT və GIS texnologiyalarının dövlət idarəçiliyinə inteqrasiyasını əhatə edir.

 İstinadlar 


Kateqoriya:Azərbaycan informasiya texnologiyaları şirkətləri
Kateqoriya:Azərbaycan şirkətləri